Peterjasie Patriot #127
Welkom aan alle nuwe intekenare! Hier is sommer baie leesstof, so sit terug en geniet jouself. Welkom ook A3!
Ek het die artikel hieronder in die verlede al gebruik, maar dit was onvolledig en sonder erkenning aan die skrywer. Ek plaas hierdie besonderse artikwel dus weer, met haar toestemming en erkenning aan haar. Dankie, Corlietha.
24 September (Vakansiedag) by Celtis Dal, Centurion. Alleenlopers van oral kuier saam vir die dag. Bespreking noodsaaklik. Ligte middagete ingesluit.
Cotie 076 105 7747
WAT sou ons lewens sonder advertensies gewees het?
Hoe sou 'n mens geweet het watter motor in jou prysklas die naaste aan jou droom is? Hoe sou jy geweet het wie het klein hondjies wat hulle wil verkoop? Die lys is eindeloos.
Aan die ander kant kan ek beslis doen sonder die rommeladvertensies ("spam") wat ongevraagd in my e-posbus beland en met heelwat moeite en (on)geduld een vir een geblok moet word om verdere aflewerings te verhoed.
In Amerika het 'n media monitoragentskap bereken dat die besteding aan advertensies in 2005, US$144.32 miljard (N$1 073.80 miljard) beloop het. PricewaterhouseCoopers beraam dat wêreldwye besteding aan advertensies vanjaar US$385 miljard (N$2 864.62 miljard) beloop.
Kenners verskil oor die presiese bedrag wat jaarliks in Namibië aan advertensies bestee word, maar dit is veilig om te sê dat dit meer as N$100 miljoen is. Ons bruto binnelandse produk vanjaar word bereken op N$50,6 miljard en ons nasionale begroting vir 2007/2008 is N$18,4 miljard. Maak self die somme (ek het probeer en dit nie reggekry om uit te werk watter persentasie van die wêreldbesteding aan advertensies ons plaaslike ekonomie uitmaak nie). Dit is veilig om te sê dat dit maar 'n fraksie daarvan is.
Advertensies word deur elke moontlike medium: televisie, radio, tydskrifte, koerante, die internet en groot buitemuurse kennisgewingborde oorgedra. Dit kan ook op supermarktrollies, die mure van lughawens, aan die kante van busse en oor die openbare aankondigingdiens van winkelsentrums gesien en gehoor word. Inderdaad op enige plek waar mense daaraan blootgestel kan word.
Die advertensiebedryf se oorsprong strek terug in die deinserige verlede met kommersiële boodskappe en die bekendstelling van politieke veldtogte wat in ruïnes in antieke Arabië aangetref is. Die Egiptenare het papirus gebruik om verkoopboodskappe op plakkate uit te basuin.
Rotstekeninge in Asië, Afrika en Suid-Amerika word ook beskou as 'n antieke advertensievorm.
Met die ontwikkeling van die drukkerskuns in die 15de en 16de eeu, het advertensies hul verskyning in handbiljette gemaak en in die 17de eeu het advertensies in koerante in Engeland begin verskyn.
Met groeiende ekonomie in die 19de eeu het die advertensiebedryf saam gegroei en kleinadvertensies het hul verskyning in koerante in Amerika begin maak.
In die 1960's het die advertensiebedryf 'n gedaanteverwisseling ondergaan met 'n meer wetenskaplike benadering tot marknavorsing en 'n oplewing in die kreatiwiteit van die skeppers en ontwerpers van advertensies.
Bemarking deur die internet het nuwe deure vir adverteerders geopen, iets wat vandag nog aan die ontwikkel is.
Nou die dag kry ek 'n e-pos van ou advertensies wat vandag só polities inkorrek is, dat 'n mens net jou hande kan saamslaan in die wete dat dié soort advertensies vandag nie die paal sou haal nie.
Die een lui: "Eet, eet, eet ! & bly altyd maer. Vet, die vyand wat jou lewe verkort, word verban. Hoe? Met gesuiwerde lintwurms in 'n bottel verpak. Maklik om te sluk." (Ek gril so groot soos wat ek is, toe ek dié een lees.) En die sigaretadvertensies is genoeg om die Minister van Gesondheid en Maatskaplike Dienste na ietsie sterks te laat gryp: "Chesterfield: sit 'n glimlag in jou rook". "Volgens herhaalde nasionale opnames rook meer dokters Camels as enige ander sigaret" en "Kom ons wees eerlik, jy kan môre deur 'n bus omgery word, so steek liewer nou 'n sigaret aan!"
Ja-nee, die advertensieveld is 'n interessante een waarvan ons lank nog nie die einde gesien het nie.
Ek het laaskeer genoem van kitsmieliepap. Ons kry toe besoekers van Amerika af en ek vra toe dat hulle vir my van hulle "Grits" saambring. Ek het al so baie van hulle Grits gehoor en wou uitvind wat dit eintlik is.
Dit blyk toe net mieliemeel te wees, effens growwer gemaal as on eie mieliemeel, maak net sulke lekker mieliepap en jy kook dit ook net vit 5 minute en dan is dit gaar!
Ek hou daarvan om met toebroodjies te eksperimenteer, ek het nou 'n mede-eksperimenteerder in Adri, elke keer wat ek met 'n idee kom, verbeter sy daarop. Ek sit byvoorbeeld gerasperde biltong op lekker vars brood, dan kom sy met die voorstel dat ek heuning ook nog daaroor moet drup.
Hier is nog een van Adri se voorstelle:
Vat 'n blikkie tamatievis - daai pilchards. Dan haal jy die vissies uit die sous, breek dit in kleiner stukkies, girts swartpeper daaroor, 'n skeut suurlemoensap en sit dit op die brood. As jy baldadig wil wees, rasper cheddar by daai vis in. 'n Regte Hilda resep. Maar tog so lekker!
Ek het 'n resepteboek saamgestel met Wille Samies. Klik hier en ek stuur dit vir jou per epos.
Ek gaan nou die dag deur my ou backups en ek kom op 'n dokument af genaamd Minette nuut. Nou dit was lankal nie meer so nuut nie, maar nogtans ongebruik. Dis dus met groot lekkerkry dat ek weer een van Minette se artikels gebruik.
EN is daar toe laasweek 'n oproerigheid in die kantoor. Met dié ooplanbedryf is hoor en sien allesbehalwe privaat.
"Wie's die Johnny Depp," brom Gene oor sy tekenbord.
Die helfte van die vroumense se ore spits op aandag (myne inkluis.)
'Oe en aa' almal gelyk oor dié pragstuk van 'n man en 'het jy die en daai moewie gesien' en 'oy, hy was darem sexy in Pirates of the Caribbean, make-up en al.'
Maar hoekom wil Gene weet?
"Man, daai Sean is op my kys. Ek moes vanoggend saamry lughawe toe om die Johnny-perd te gaan oplaai. Sê toe ek's g'n lus nie. Nou's hulle hier en ek moet nou saam kom en 'n bier drink. Ek's mos nie lus nie. Ken mos nie die man nie," en Gene val weg met 'n intensiewe geteken van 'n ander aard.
Teen daai tyd is hier vlammende wange en 'n paar hygende borskaste oor dié verbysterende stuk inligting.
Johnny Depp. Saam met daai Sean. Hoekom, wat, waar, hoe laat, gons dit.
Gene kyk ons aan asof ons regtig versteurd is. Ek weet nie, hulle ken mekaar al jare, hy kom chill glo hier vir 'n paar dae. Maar bel vir Sean en vind uit, brom Gene geirriteerd.
En nie links nie, spring Stella oppie foon en styg ons temperature soos haar oë al groter raak. "Is Johnny saam met jou…sal hy met ons praat…ok, ons is oppad," en daar seil Stella en fotograaf by die trappe af.
Intussen bel my suster uit Pretoria en ek hiperventileer die nuus vir haar. Haar semi-histeriese gille hits my verder aan. Gryp my handsakkie en probeer iemand kry om saam met my agter die eerste span aan te jaag.
Maar die 'sinici' (of eerder die meer ervares hier) laat my ietwat vertwyfeld oor dié halsoorkop goedgelowigheid.
Ek trippel heen en weer soos 'n senuagtige dressperd oor sal-ek-sal-ek-nie, sênou, sênounie.
Toe ek amper blou in die gesig van verwardheid is, besluit ek om self vir Sean te bel.
"Blablabla en is Johnny Depp regtig saam met jou," blaker ek dit uit.
'n Lang stilte aan die ander kant. Ek kry visioene van Sean wat sy hand oor die gehoorstuk hou en vir sy beroemde silwerdoek boesembuddie beduie dat daar nog 'n swooning, drooling dowwe dolla oppad is.
"DEPP?" blaf Sean.
"Ja," piep ek benoud, want hy is 'n besige man wat nie sommer daai Ierse humeur getoets wil hê.
"Nou wat de blou %^&* sal Johhny Depp hier maak? Johnny COOK is hier, my groot pêl van jarrre! Waar kom julle aan die snert?"En hy brul van die lag.
Baie rooi in die gesig moes ek toe die hele Gene-verslag oordra en Sean crack heeltemal op. "Gene raak oud, miskien moet ons pille kry," giggel hy en ek sê toe maar stil-stil dankie en koebaai.
Seweduisend skreef-oge laat Gene koud.
Tot vandag toe hou hy vol dit wàs Depp, nie Cook nie.
Stella en fotograaf het nonchalant teruggekom kantoor toe en nie vir een oomblik laat blyk dat hulle ook met rooi gesigte moes terugdraai nie.
Want in dié bedryf weet mens nooit of sênou, sênounie môre se voorblad kan verander nie.
Ek glo vas dat meeste van ons ou Boeterate regtig werk, maar daar is party van hulle wat darem 'n bietjie dik vir 'n daalder is, in die volgende paar uitgawes gan ek 'n paar hier weergee.
BORS…Vir bors wat toetrek doen die volgende. Smeer ongebleikte linne met bokvet, strooi skoorsteenroet daaroor en plaas op die bors..
BOSLUISBYT…Vat 'n spinnekop nes wat in klei gemaak is en maak dit nat en smeer aan die bytplek.
BRAND…Sit gansmis op die brandplek.
GAL…Neem 'n veldmuis…die gestreepte soort en braai mooi bruin…en eet.
Nuusbrief van Elsabe:
Net gou vinnige terugvoer oor die huidige projekte.
Ons het dringend nog 2 houthuisies nodig. Indien daar persone is wat dalk hiermee kan help sal dit werklik baie waardeer word. Het verlede week 1 huisie opgerig. - Baie dankie aan die persone wat bygedra het.
Hierdie kleuterskool in Danville het werklik ook hulp nodig. Dit is 'n baie netjiese perseel met toegewyde onderwyseresse. Ons wil graag in die toekoms ook meer by hulle betrokke wees.
Ons het gister 50 komberse met 'n pakkie sop in elke sakkie daar afgelewer. Foto's sal later die week op die webwerf wees.
WARM WINTER DINEE/DANS 22 AUGUSTUS 2008
Ons het hierdie funksie gereël vir fondsinsameling vir die Danville Hulp Projek.
Op die oomblik het ons nogsteeds 'n krisis met die kaartjie verkope! Nog net 11 tafels is "verkoop" en daar is 50! (10 persone per tafel) Ons kan dit ook nie kanselleer nie.
Plek: Utopia (Union Caterers - Lynwoodweg Pretoria)
Drag: Formeel ( nie "black tie" nie, maar pakke klere en aanddrag vir dames)
Prys: R250 per persoon. Hierdie is ook 'n ideale geleentheid vir besighede om hulle personeel erkenning te gee en op 'n sosiale vlak saam met hulle te verkeer (Kersfees in Augustus!) - ten bate van liefdadigheid! Ek sal 'n belastingkwitansie hiervoor uitreik (wat dan weer teen die persoon se privaat of besigheids belasting afgeskryf kan word)
Die saal gaan pragtig gedrapeer wees. Die 5 gang maaltyd is uit die boonste rakke. Daar gaan baie "gelukkige trekkings" wees oa. 'n Foto sessie by Elsabe Burger van Blessed Babies, juwele van Miglio en vele meer!
Ons het 'n getekende Blou-bul bal en hemp wat op vendusie gaan asook pragtige matte. Jammies Jamneck is die seremoniemeester. Die hele funksie is uiters stylvol en gaan 'n fees wees. Daar gaan moontlik ook 'n paar bekende vermaaklikheids persone wees.
HELP my asb deur kaartjies te koop of verkoop - dit is werklik 'n krisis nou en ons het almal se hulp dringend hiermee nodig.
CENTURION - Herman 012 6650926 Highveld Liquor store
WINGATE PARK Bernadette van der Walt
754 Kendrew Straat
Sel: 083 469 3682 na 14:00 in die week en enige tyd oor 'n naweek.
Skakel eers asb
PIERRE VAN RYENEVELD PARK - Annetjie en Danie - Cell 082 4456 453 - Tooks Corner No 1 Pierre van Ryneveld anajo@nedcor.co.za
ROOIHUISKRAAL - Werdi - Cell 083 2559 362 H:012 6618396 werdi@mweb.co.za
ROOIHUISKRAAL - Elsabé Wentzel, Pelican Laan 11,
tel (h) 661-5591 of 083 2873166
Ek is normaalweg van so 18:00 af by die huis. Bel en laat weet asb.
FAERIE GLEN - Elsabé� 286 Cliffendale rylaan Faerie Glen . Tel 991 3914 Cell 082 8282 551
SINOVILLE - Nelia van Zyl, Pointsettia weg 394,Sinoville
Tel H 567 7329, Cell 082 447 7847
Skakel haar ook asb voordat julle aflewer
WAVERLEY- Rina Minnaar, Bosloerie straat 889, Waverley,
Huis tel: 332-1113, Sel: 082 333 5677
Oorlede Pat Maloney was een van ses Ingelse wat konsertina gespeel het. Die ander vyf is: Thierry King, Barry Jarman en Johnny Booyse, Johnny Williams en Johnny Sharpe. Pat was 'n voortreflike speler wat graag sy mede Boeremusikante opgesoek het en gedagtes en musiek met hulle uitgeruil het. Hy was 'n bekende gesig by die TV kompetisies.
Ek is nou nie juis 'n groenteliefhebber nie, papats wat in suiker gebraai is kan gaan. Maar ek weet daar is van julle wat daarvan hou.
Regs klik hier om Groenteresepte af te laai. Dankie Elzeth vir die resepteboek. Vegatari
Die Afrikaanse Nuusagentskap bring vir jou die beste in Afrikaans met woord en klank, wêreldwyd. Ons medewerkers en aandeelhouers is bekende radiopersoonlikhede en joernaliste wat sal verseker dat alles wat aangebied word van hoogstaande kwaliteit sal wees.
Ons besef egter ook dat ons Afrikaanse mense ook graag Engels lees. Daarom kan jy ook Engelse leesstof hier kry.
Wil jy graag groetekaartjies of blomme aan 'n geliefde in 'n ander land stuur? Dan is jy op die regte plek. Ons stuur hoë kwaliteit kaartjies met jou eie boodskap, fisies, wêreldwyd.
LEER WANNEER JY KAN
Moenie 'n luiaard wees nie
Daar was twee broers, Jan en Piet,
Jan het geleer, maar piet, verniet
Dat Ma en Pa mooi met hom praat,
Maar niks help nie, wat hy word kwaad.
Nou jaar vir jaar, so gaan dit aan,
Jan leer sy beste wat hy kan,
Maar agter, ver, het Piet gebly,
En Jan was hom heel ver verby.
Jan sy eksamen deur gegaan,
Dus altyd voorwaarts, altyd aan,
En later was 'n Prokureur,
Het deur probeer om meer te leer.
Maar wat van Piet, die luiaard, hy
Kan niks verdien, geen werk kan kry,
Moet nou hout kap, vir stukkies brood,
En slaaf is hy en ook halfdood.
Van sulke lesse moet jy leer,
Dat luiaard maak homself net seer.
Skolier moet aanhou te studeer,
Aanhou studeer nog meer en meer.
Dankie aan Karel Ark van Woorde.co.za
Boeredanse – Ons KAN!
'n Groep kinders wat wissel tussen Graad 5 en 7, het op die 18de Julie die Volksdans spesialisasie voltooi wat deur Die Voortrekkers aangebied word. Die spesialisasie behels dat hulle 'n hele paar tradisionele boeredans passies moet kan uitvoer. Die groep het met die spesialisasie begin in Januarie tydens 'n danskamp wat aangebied is deur Danette Smith. Met baie lag, sweet en pret is die naweek afgesluit met 'n piekniek en vertoning voor hul verbaasde ouers en grootouers.
Hulle het ondermeer die polka, mazurka, setees en die wals onder die knie gekry en het groot bewondering van die toeriste wat die Voortrekker Monument besoek uitgelok. Toeriste het, tot groot vermaak van die kinders, saamgedans en elke optrede het gelei tot baie fotos en geselsies.
Die kinders het, ten spyte van besige skoolprogramme, tyd gemaak om oefeninge by te woon en het die saamdans soveel geniet dat hulle ook in September aan die Nasionale Eisteddfod gaan deelneem. Volkspele, met samesang as begeleiding, is 'n bekende item in die eisteddfod, maar hierdie groep doen boeredanse met boeremusiek as begeleiding.
Danette Smith is van mening dat ons Afrikaner kultuur se dansvorm baie meer sigbaar moet word en dat dit defnitief ook 'n plek verdien in ons land se kultuur kringe. Watter beter manier is daar om ons dansvorm te bewaar as om dit vir kinders aan te leer.
Die volgende kamp vind plaas by die Voortrekker Monument van 16 – 18 Januarie 2009. Kinders vanaf Graad 5 is welkom al is hulle nie lede van Die Voortrekker beweging nie. As jy lus is vir pret en lekker dans is dit die geleentheid.
16 Augustus 2008 word daar vir die ouers ook 'n geleentheid geskep om 'n paar van hierdie dansvorme aan te leer tydens 'n informele eendag kursus by die Voortrekker Monument as deel van 'n kultuurnaweek wat aangebied word deur Wapadrand Kommando.
Verdere inligting oor die danskamp/groep:
Kitssouthappie vir TV
500 ml meelblom sout olie gekapte pietersielie
Koue Water Gemmerbier
Kry waardering van die ander geslag
'n Paar jaar gelede het ek die "Defending the Caveman" vertoning beleef. Daarom was dit lekker om dit onlangs ook in Afrikaans te kon ervaar, naamlik "Groet die Grotman". Die week daarna het ek ook "Groet die Grotvrou" gesien.
Hierdie vertonings gee nogal 'n goeie insig in die verskille tussen mans en vroue. Veral die "Groet die Grotman" slaag myns insiens goed daarin om die verskille tussen die twee geslagte sinvol uit te lig. Die vertrekpunt is dat mans en vroue oor duisende jare heen verskillende rolle ontwikkel het en dit is steeds vandag in ons gene, gedagtes en gedrag sigbaar.
Hoe beter jy hierdie verskille tussen mans en vroue verstaan en begryp, hoe meer suksesvol kan jy in 'n verhouding met die teenoorgestelde geslag verkeer. Jy verstaan dan ook die teenoorgestelde geslag se behoeftes, wense en gedrag beter. Ons kan maklik geïrriteerd raak met die optrede en maniertjies van die teenoorgestelde geslag, maar met beter begrip is aanvaarding van die ander geslag soveel makliker.
Die man se rol oor die jare was om as jagter en beskermer op te tree. Die man het met sy spies uitgegaan en diere doodgemaak vir kos. Wanneer die man suksesvol was in sy jagtog het hy die bewondering van die stam en vroue gekry. Die swakker jagter en meer sensitiewe man wat nie 'n dier kon doodmaak nie, is deur die vroue as minderwaardig beskou. Dus hoe sterker, aggressiewer en meer suksesvol die man was hoe meer het hy vroue se bewondering gekry.
Dit word ook gesê dat die suksesvolle jagter - as die held van die stam - geleentheid gekry het om seksueel met die vroue te verkeer as beloning vir die kos wat hy ingebring het. Met ander woorde dis die suksesvolle jagter wie se gene van geslag tot geslag oorgedra is. Manne sal vandag nog uitgaan as jagters en poog om suksesvol te wees en vroue te beïndruk. Die man is dus geneties geprogrammeer om 'n suksesvolle jagter te wees, want hierdeur verkry hy sy kos en seksuele omgang met vroue.
Die moderne man leef steeds met hierdie genetiese predisposisie om suksesvol te wees en nie foute te maak nie. Hy doen dit om die vrou in sy lewe te beïndruk. Om sukses op die jagveld te kon wees moes die oerman leer om te kon fokus op een ding, en dit is om sy prooi dood te maak. Hierdie dryfkrag is steeds gesetel in die gene van vandag se manne. Die moderne man is dus ingestel en geprogrammeer om op een ding op 'n keer te fokus. Dit is die rede waarom 'n man infokus op een ding soos die televisie of rekenaar en homself daarin 'verloor'. Soms kan dit 'n vrou frustreer, want anders as 'n man is sy meer instaat om verskillende take gelyk te doen.
Die oervrou se rol was teenoorgestelde van die man. Sy moes by die grot bly, kinders grootmaak en haar besig hou met die ander vroue se geselskap. 'n Belangrike aspek van die vrou was om haarself mooi te maak, sodat sy aantreklik vir 'n man sou wees.
Hoe mooier die vrou was hoe groter was haar kanse dat 'n man in haar sou belangstel en vir haar sou versorg. Dit het daartoe gelei dat vroue baie ingestel geraak het om hulself mooi vir die man te maak. Die vrou is dus oor die eeue heen geprogrammeer om haarself begeerlik vir die man te maak.
Terwyl die man in die jagveld was moes die vrou die kinders versorg en ook die grot skoonmaak en versier. Die vrou se taak was dus meer om en by die huis. Vandag is dit steeds so dat 'n vrou emosioneel die huisgesin versorg en 'n tuiste vir haar gesin wil skep.
Daarom moet die man verstaan dat 'n vrou haarself mooi vir hom maak en dat sy emosioneel 'n behoefte het aan die erkenning en waardering van haar man. Wanneer 'n man dus teveel aandag en tyd aan ander dinge spandeer soos werk, gholf en kuier saam met sy vriende, is dit baie sleg vir die vrou. Sy maak haar juis mooi en skep 'n lekker huisatmosfeer ter wille van die man - en sy benodig sy erkenning hiervoor. Daarom is dit nodig dat 'n man sy vrou se gevoelens respekteer en vir haar vertel hóé hy haar waardeer.
Hierteenoor wil 'n man ervaar dat hy gerespekteer en waardeer word as 'n suksesvolle en sterk versorger in die oë van die vrou wat hy liefhet. Daarom is dit nodig dat 'n vrou vir 'n man erkenning sal gee vir sy manlikheid en vir hom vertel hy is die held in haar lewe.
Hierdie is redelike veralgemenings en ek wil nie enige man of vrou hiermee stereotipeer nie, maar tog is hier ook groot elemente van waarheid hierin. Wanneer jy die basiese hiervan verstaan, is dit soveel makliker om in 'n beter verhouding met jou maat van die teenoorgestelde geslag te staan en sy of haar waardering te kry.
"Onthou, Ginger Rogers het elke ding gedoen wat Fred Astaire gedoen het, maar agteruit en in hoë hakskoene." - Faith Whittlesey -